# data[].attributes.attachment_link.title
HFB.dk: Glas Radiatorer til centralvarmesystem

# data[].attributes.attachment_link.description
Glasradiatoren er et langt mere elegant alternativ til de grimme radiatorer vi almindeligvis ser i dag. Radiatorer er jo en nødvendighed og ofte er de kedelige og grimme, men glasradiatoren er ikke kun funktionel, men også æstetisk og elegant og den giver unikke muligheder for at tilpasse den i boligens øvrige interiør.

# data[].attributes.attachment_link.readable_text
Computere bliver varme når vi bruger dem. Og mange computere sammen kan blive MEGET varme.

Det er en af grundene til, at de store datacentre som driver vores internet og vores cloud-tjenester bruger en stor del af deres energi på nedkøling.

Og derfor bliver de også nogle gange anbragt i miljøer, hvor de mange diske og processorer naturligt bliver kølet ned, som fx Facebooks store datacenter i Luleå.

Men måske er der en bedre måde at bruge den overskydende varme end bare at sende den ud i luften - ligesom i Zürich, hvor man har anvendt overskudsvarmen til at lune en swimming pool?

Datavarme i stuen

Det hollandske firma Nerdalize drømmer om at kunne kombinere serverne og deres strømforbrug med radiatorer ude i stuerne.

Firmaet er nu, efter en testperiode, for alvor gået igang med at installere deres "eRadiatorer" hjemme hos private hollandske kunder, skriver BBC.

Og ideen er enkel - nemlig at varmen fra de hårdtarbejdende computere kan bruges istedet for almindelige el-radiatorer eller fjernvarme.

Man kan se det som en slags distribueret datacenter, hvor diskene ikke står sammen i en lagerhal, men er fordelt rundt om i huse og lejligheder, hvor varmen kan bruges til noget fornuftigt.

En kombination af cloud og fjernvarme

Nerdalize pakker en håndfuld diske og processorer ind i en hvid boks på 122x70x17 centimeter, og monterer det ude hos kunderne. Boksen er lidt tykkere end en almindelig radiator, men ikke noget der fylder stuen.

Så slutter man en netforbindelse til, og så er det ellers bare at vente på, at beregningerne går igang og varmen fylder stuen.

Serverkraften sælger Nerdalize til kunder der måske ellers ville bruge Amazon, Microsoft eller andre cloudfirmaer, og den resulterende varme tilfalder radiator-ejerne.

Ideen virker besnærende, og som BBC bemærker, så har Microsoft - der selv driver kolossale cloud- og data-centre rundt om i verden - også kigget nærmere på muligheden.

Men der er også nogle udfordringer.

Du kan få brug for en datablikkenslager

Radiatorerne skal fx monteres på en ydervæg - de skal nemlig kunne slippe af med overskudsvarmen, hvis stuen har fået den ønskede temperatur. Og da man ikke bare lige kan skrue ned for beregningerne, så skal den varme luft kunne sendes udenfor.

Man skal nok også bruge flere radiatorer, hvis man ønsker at opvarme et helt hus - og de koster. For selvom opvarmningen er gratis, så betaler man i størrelsesordenen 3000 kroner for installationen af en eRadiator.

Og da radiatorboksene er lukkede for kunderne, kan man også risikere at skulle have besøg af en "datablikkenslager" hvis de skal serviceres.

Er dine radiator-data sikre?

Når der gælder computersiden af projektet er der også nogle potentielle problemer.

Nerdalize's data-radiatorer kræver en fiberforbindelse, så der kan flyde bits ind og ud i tilstrækkelig fart til at de kan fungere som datacenter, selvom de ikke står tæt sammen i en hal.

Men selv med fiberforbindelser kan det ikke lade sig gøre at udføre alle slags beregninger på de distribuerede diske. De står simpelthen for langt fra hinanden.

Derfor vil Nerdalizes system primært kunne bruges til beregninger der ikke er tidsfølsomme, fx til at analysere data fra videnskabelige forsøg eller andre store informationsmængder.

Der kan også potentielt være spørgsmål om sikkerhed, fordi den enkelte kunde jo principielt kan bryde radiatoren åben og tvinge sig adgang til diskene.

Der vil dog altid være redundans i systemet, så data er fordelt på flere diske, og kunderne har ingen muliged for på forhånd at vide hvilke data der ligger i netop deres radiator.

Tomme beregninger

Nerdalize erkender begrænsningerne, og ved at ikke alle potentielle kunder vil kunne bruge deres tjeneste. Til gengæld hævder de at kunne sænke prisen betragteligt, blandt andet fordi de ikke har udgifter til nedkøling.

Som en lille krølle på historien siger Nerdalize, at hvis der ikke er netadgang eller hvis diskene i en radiator ikke er i brug med en bestilt regneopgave, så kan firmaet køre "tomme beregninger" i mellemtiden, så man ikke skal sidde og fryse når computerne holder fri.

# data[].attributes.attachment_link.description
Computere bliver varme når vi bruger dem. Og mange computere sammen kan blive MEGET varme. Det er en af grundene til, at de store datacentre som driver vores internet og vores cloud-tjenester bruger en stor del af deres energi på nedkøling.

# data[].attributes.body
Fremløbsthermostat fra Danfoss med indbygget diff.tryk regulator.

# data[].attributes.attachment_link.description
Danfoss Dynamic Valve™ provides as simple solution to optimize two-pipe heating systems. It overcomes typical heating complaints as uneven heat distribution, noise and energy inefficiency. The animation shows what is special about this thermostatic radiator valve, how it works and what the benefits are.

# data[].attributes.headline
Find og del noget du har fundet om radiatorer som du ikke vidste i forvejen

# data[].attributes.subject
Find og del noget du har fundet om radiatorer som du ikke vidste i forvejen

# data[].attributes.body
Det kan være:

links

videoer

hjemmesider

diagrammer

billeder

andet